Kyk: Skokgranate buite hof in Piet Retief afgevuur | Maroela Media
Die polisie het skokgranate buite die hof in Piet Retief afgevuur om 'n groep betogers onder beheer te probeer bring.
'n Groot groep betogers drom al van vroegoggend af buite die hof saam. Een groep betogers het deur die versperrings probeer kom waarna polisiebeamptes skokgranate afgevuur het om hulle terug te hou. Ander groepe betogers dans, sing en swaai plakkate rond te midde van 'n sterk polisieteenwoordigheid.
Die betogers eis geregtigheid vir die Coka-broers wat op 9 April op die plaas Pampoenkraal in die Dirkiesdorp-omgewing doodgeskiet is.
Vyf verdagtes sal na verwagting vandag in die landdroshof om borgtog aansoek doen. Vier verdagtes is aanvanklik in hegtenis geneem. Daniel Cornelis Malan (38), Cornelius Lourens Greyling (25), Othard Johann Klingenberg (53) en Ignatius Michael Steynberg (31) het verlede Maandag die eerste keer in die hof verskyn.
Nog 'n verdagte is later die week in hegtenis geneem en het Vrydag in die hof verskyn. Hy sal na verwagting vandag saam met die ander vier verskyn. Daar is volgens berigte moontlik ook 'n sesde verdagte, maar dit is nie duidelik of die verdagte ook vandag in die hof gaan verskyn nie.
Maroela Media het vroeër berig 'n groep van tussen 20 en 25 mans op soek na werkgeleenthede het op die betrokke dag gedreig om die werkers op die plaas te verjaag.
Hulle was glo met knopkieries, pangas en pype gewapen. Boere op die toneel is glo deur die betogers aangerand waarna glo uit noodweer begin skiet is om hulself teen die moeilikheidmakers te beskerm, terwyl hulle vergeefs op die polisie gewag het.
As die wat nou dood is in die eerste plek nie gaan moeilikheid maak het nie, dan sou hierdie dinge nie gebeur het nie. Nou wil die EFF weer katjie van die baan speel – Patetiese spul
Hier kom n ding!!!
Die patroon van die hofsaak gaan presies die selfde wees as wat in vorige sake die gebruik was. Die saak word deur staat se aanklaers uitgerek en leunagtige sogenaamde getuies word woord vir woord deur hulle verteenwoordigers persoonlik onderig. Wat my egter woedend maak is dat die sogenaamde getuies nie na afloop van saak nie van meineed aangekla word soos in vorige sake
Ja en wat van die boere wat daagliks vermoor word op plase ? Geen boere , geen kos op die rak of kas nie . Nee die pap kom nie van die winkel rak af nie maar van die boer se plaas af .
Sommige van die boere was ernstig aangerand, een selfs baie ernstig. Ek sien nie dat iemand daarvoor aangekla word nie. Die sg "slagoffers" was met gevaarlike wapens bewapen, aggressief en die voorval het op die boer se plaas plaasgevind. Hulle was dus die aggressors en aanvallers. Die regeringsoptrede hier is dus eenogig en rassisties.